Diari Oficial de la Generalitat Valenciana


Sumari del DOGV 1520, del 12-04-1991 (1991/820800)

ORDRE de 15 de febrer de 1991, del Conseller de Sanitat i Consum, per la qual s'estableixen normes per a la concessió durant 1991 de subvencions a corporacions locals i a entitats sense ànim de lucre, per al foment de la xarxa de tractament ambulatori de toxicòmans.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/15/(3)/dof/vci/html**

### Dades del document

Número de DOGV
:   1520

Data del DOGV
:   12-04-1991

Secció del DOGV
:   DISPOSICIONS GENERALS

Número del document
:   1991/820800


Data del document
:   15-02-1991

Organisme emissor
:   Conselleria de Sanitat i Consum

Tipus de document
:   Ordre

Ordre de 15 de febrer de 1991, del Consell de Sanitat i Consum, per la qual s'estableixen les normes per a la concessió durant 1991 de subvencions a corporacions locals i a entitats sense ànim de lucre, per al foment de la xarxa de tractament ambulatori de toxicòmans.  
L'establiment d'una xarxa ambulatòria per al tractament de toxicòmans és un dels objectius de la lluita contra la droga en la Comunitat Valenciana.  
En aquest sentit, la Conselleria de Sanitat i Consum, mitjançant aquesta ordre, convoca la concessió d'ajudes per a la millora de l'atenció ambulatòria a drogodependents en les seues fases de prevenció i assistència.  
Per això, i d'acord amb les facultats que m'han estat conferides,  
ORDENE  
Article primer Destinataris de les subvencions  
Podran sol·licitar les ajudes que regula aquesta ordre les corporacions locals i mancomunitats de municipis, i també les entitats sense ànim de lucre que tinguen entre les seues finalitats o programes d'actuació l'assistència al toxicòman.  
Article segon, Objecte de la subvenció  
Les subvencions han de ser destinades al foment de centres o serveis la finalitat dels quals siga l'assistència ambulatòria a drogodependents, i que podrà comprendre el finançament de les següents despeses:  
a) Despeses de funcionament dels centres o serveis, incloent-hi les dels professionals que hi presten els seus serveis, i les dels tractaments que dispensen.  
b) Despeses de programes de prevenció i suport a les activitats realitzades pels mencionats centres.  
Article tercer. Sol·licituds i termini de presentació  
Les entitats que desitgen obtenir les ajudes regulades per aquesta ordre hauran de presentar una sol·licitud (d?acord amb el model annex), en el Registre General de la Conselleria de Sanitat i Consum, carrer Amadeu de Savoia, núm. 2, 46109 València, o en qualsevol de les formes previstes en l'article 66 de la Llei de Procediment Administratiu.  
El termini per presentar l?esmentada sol·licitud serà d'un mes a partir de l?endemà de la publicació d'aquesta ordre al Diari Oficial de la Generalitat Valenciana.  
Article quart. Documentació a aportar  
A la sol·licitud caldrà ajuntar la documentació que tot seguit es relaciona:  
1. Certificat acreditatiu de l'acord adoptat per l?òrgan competent autoritzant la sol·licitud d'ajuda.  
2. Pressupost desglossat per partides de les despeses previstes, i dels possibles recursos amb què compten per al seu finançament.  
3. Memòria detallada de l'activitat per a la qual se sol·licita l'ajuda.  
4. Relació de l?equip professional, amb descripció de càrrecs, tasques i horaris de dedicació.  
5. Memòria d'activitats realitzades el 1990, on s'expresse:  
- Programa d'activitats i mètode de treball.  
- Població atesa o nombre de places.  
- Relació de subvencions rebudes.  
- Despeses realitzades en l'exercici 1990 en actuacions objecte d'aquesta subvenció.  
6. Document on figure l'entitat bancària, sucursal i número de compte on efectuar els pagaments, i indicació del NIF del peticionari.  
7. Declaració on conste el coneixement i el compromís respecte a les obligacions establertes en l'article 5 d'aquesta ordre.  
Article cinquè. Compromís dels beneficiaris  
Els beneficiaris de les subvencions es comprometen a:  
1. Col·laborar amb la Conselleria de Sanitat i Consum mitjançant l'adscripció dels centres subvencionats als programes d'actuació iniciats per aquesta.  
2. Col·laborar amb els centres públics de tractament mèdic al toxicòman, en la prestació de serveis, a requeriment del comissionat de la Comissió de Coordinació de Lluita contra la Droga.  
3. No alterar la finalitat de les subvencions.  
4. Admetre la inspecció i el control de la Conselleria de Sanitat i Consum, per tal de conèixer qualsevol aspecte de l'activitat objecte de la subvenció.  
5. Assegurar expressament la condició del centre, servei o programa subvencionat per la Generalitat Valenciana, en qualsevol intervenció amb els mitjans de comunicació social.  
Article sisé. Proposta i concessió d'ajudes  
El Conseller de Sanitat i Consum, a proposta del comissionat de la Comissió de Lluita contra la Droga, dictarà resolucions amb què es concediran les subvencions amb càrrec als Pressupostos de la Generalitat Valenciana per a 1991, secció 10, servei 05, programa 413.50, línia 401/000/91, per un import màxim de cent-cinc milions de pessetes (546.300.631 PTA).  
Article seté. Pagament i justificació de la subvenció  
El pagament s'efectuarà en els següents termes:  
a) Un 60% de l?import de la subvenció es lliurarà immediatament una vegada realitzada la concessió.  
b) Un 25% es pagarà després de l'aportació i comprovació de la documentació justificativa de la suma lliurada en concedir la subvenció.  
c) El 15%, restant serà pagat per la Generalitat Valenciana només se justificarà correctament el compliment d'allò convingut.  
En el cas que el beneficiari siga una corporació local, la justificació de la despesa s'efectuarà mitjançant la tramesa de fotocòpies de factures i els seus corresponents manaments de pagament, degudament compulsats, així com un informe detallat de les activitats realitzades.  
En el cas que el beneficiari siga tina entitat sense ànim de lucre, la justificació de la despesa s'efectuarà mitjançant la presentació de les factures originals, on haurà de figurar el vist-i-plau de l?entitat, i un informe detallat de les activitats realitzades. Prèviament a la proposta de qualsevol pagament caldrà justificar, d?acord amb el que estableix l?Ordre de 7 de gener de 1991, de la Conselleria d'Economia i Hisenda (DOGV núm. 1.477, data de 05.02.91), que l?entitat beneficiària es troba al corrent de les seues obligacions fiscals i amb la Seguretat Social,  
Els beneficiaris de les subvencions hauran de presentar les corresponents justificacions abans de la finalització de l?exercici de 1991.  
DISPOSICIO FINAL  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 15 de febrer de 1991.  
El Conseller de Sanitat i Consum,   
JOAQUIN COLOMER SALA  
ANNEX  
Sol·licitud de subvenció  
 ,com a   
de l?entitat o corporació , en el seu nom i representació,  
EXPOSE:  
Que a l'empara del que disposa l'Ordre de 15 de febrer de 1991 de la Conselleria de Sanitat i Consum per la qual s'estableixen normes per a la concessió durant 1991 de subvencions a corporacions locals i entitats sense ànim de lucre, per al foment de la xarxa de tractament ambulatori de toxicòmans, i depenent d'aquesta entitat el següent centre:  
Centre de tractament o servei:   
Domicili:  
SOL·LICITE:  
Que li siga concedida una subvenció en els termes previstos en l?esmentada disposició, per a les finalitats següents: - Despeses de funcionament: ingressos propis: subvenció sol·licitada:  
- Programes de prevenció: ingressos propis: subvenció sol·licitada:  
Amb aquesta finalitat presente la documentació que al revers es detalla:  
 , d de 1991  
 Firma i segell  
HBLE. SR. CONSELLER DE SANITAT 1 CONSUM


Còpia Permalink ELI